Το **Leopard 2** είναι γερμανικό κύριο άρμα μάχης το οποίο κατασκευάζεται από την εταιρεία Krauss-Maffei.  
Το τανκ έχει σχεδιαστεί σε δύο βασικές παρτίδες: την αρχική του **Leopard 2A4** και την βελτιωμένη του **Leopard 2A5** και μεταγενέστερων εκδόσεων, οι οποίες διαθέτουν ενισχυμένη πανοπλία και πυργίσκο καθώς και πλήθος άλλων βελτιώσεων.  
Αν και αρχικά σχεδιάστηκε για τις ανάγκες του στρατού της Δυτικής Γερμανίας, ενώ σήμερα υπηρετεί σε 15 χώρες. Μέχρι στιγμής έχουν κατασκευαστεί 3.480 μονάδες.  
Όλα τα μοντέλα διαθέτουν ψηφιακά συστήματα ελέγχου πυρός με αποστασιόμετρα λέιζερ, ένα πλήρως σταθεροποιημένο κύριο όπλο, πολυβόλα και προηγμένες λειτουργίες νυχτερινής όρασης και σκοπεύσεως (στα πρώτα μοντέλα γινόταν χρήση συστημάτων LLLTV, αργότερα έγινε εισαγωγή συστημάτων θερμικής απεικόνισης). Το Leopard 2 καθώς κινείται έχει την δυνατότητα να βάλει εναντίον άλλων κινούμενων στόχων χωρίς να επηρεάζεται από την μορφολογία του εδάφους.

Επιχειρησιακή ιστορία
---------------------

Τα Leopard 2 έχουν χρησιμοποιηθεί στον πόλεμο της Βοσνίας, στην Ουκρανία, στο Κοσσυφοπέδιο και στο Αφγανιστάν. Συγκεκριμένα στο Αφγανιστάν, τα Leopard ήρθαν πολλές φορές αντιμέτωπα με αυτοσχέδιους εκρηκτικούς μηχανισμούς, χωρίς όμως σημαντικές φθορές ή απώλειες. Μετά από επίθεση των Ταλιμπάν σε καναδικό Leopard 2A6M, ένας Καναδός αξιωματικός δήλωσε ότι «εάν η επίθεση είχε πραγματοποιηθεί σε οποιοδήποτε άλλο όχημα, είναι εξαιρετικά αμφίβολο εάν θα υπήρχαν επιζώντες».

Παραλλαγές
----------

* **Leopard 2**
* **Leopard 2A1**
* **Leopard 2A2**
* **Leopard 2A3**
* **Leopard 2A4**
* **Leopard 2A5**
* **Leopard 2A6**
* **Leopard 2 PSO**
* **Leopard 2A7+**

Θερμική εικόνα EMES 15, μεγέθυνση x12.
Leopard 2A6HEL του Ελληνικού Στρατού.
Αυστριακό Leopard 2A4.
Θέα διαμέσου του PERI-R 17, του περισκοπίου παρατήρησης και σκόπευσης του διοικητή ενός Leopard 2A4.

Leopard 2A6
-----------

Τα Leopard 2 A6 αντιπροσωπεύουν την πιο ώριμη τεχνολογικά εκδοχή του Leopard 2.

**Τα βασικά τεχνικά χαρακτηριστικά** του Leopard 2 Α6 είναι: βάρος 62, 3 τόνοι,συνολικό μήκος με την κάννη 9,97 μέτρα,μήκος 7,7 μέτρα, πλάτος 3,74 μέτρα, συνολικό
ύψος 3 μέτρα, ενώ το πλήρωμά του αποτελείται από 4 μέλη.Το άρμα προωθείται από ένα πετρελαιοκινητή-ρα MTU MB873 Ka-501 V12 συνολικής ιπποδύναμης 1.500 ίππων και κιβώτιο ταχυτήτων Renk HSWL 354, που επιτρέπει στο άρμα να κινείται με ταχύτητα 68-72 χλμ./ώρα επί του οδοστρώματος και 55 χλμ./ώρα εκτός οδοστρώματος, ενώ η αυτονομία του φτάνει τα 500-550 χλμ. Η σχέση ιπποδύναμης με το βάρος του άρματος είναι 24 ίπποι/τόνο, γεγονός που του δίνει μεγάλη ευκινησία στο πεδίο της μάχης.

**Ο οπλισμός** του Leopard 2 Α6 αποτελείται από το βασικό πυροβόλο των 120 χλστ./L55λείας κάννης της εταιρείας Rheimetall AG,ενώ το Leopard 2Α5 διαθέτει το 120 χλστ./L44, επίσης της ιδίας εταιρείας. Το μήκος του L55 είναι 6,6 μέτρα και του L44, 5,3 μέτρα. Η διαφορά των 1,3 μέτρων στο μήκος της κάννης,επιτρέπει στο Leopard 2 A6 να μπορεί να βάλει τα βλήματα με μεγαλύτερη ταχύτητα. Τα βλήματα που μπορεί να βάλει είναι στο πλέον καινούργιο DM 63, το APFSDS DM53, (ταχύτητα εξόδου από την κάννη L55 είναι 1750 μέτρα/δευτ.), το παλαιό DM 43A1 KE, το DM 33 KE, και το DM 12 HEAT. Το άρμα δε διαθέτει αυτόματο σύστημα τροφοδοσίας του πυροβόλου και η διαδικασία εκτελείται από τον γεμιστή. Το άρμα διαθέτει 42
βλήματα για το κύριο πυροβόλο, εκ των οποίων τα 15 είναι έτοιμα για χρήση και τα υπόλοιπα αποθηκευμένα σε προστατευόμενο από εκρήξεις χώρο, που βρίσκεται στο εμπρόσθιο μέρος
του σασί αριστερά από τη θέση του οδηγού.
Το συζυγές πολυβόλο MG-3 του άρματος, είναι διαμετρήματος 7,62 χλστ. όπως και το πολυβόλο,το οποίο το χειρίζεται ο αρχηγός του πληρώματος στην οροφή. Τέλος, εκατέρωθεν του πύργου είναι τοποθετημένοι 16 συνολικά εκτοξευτές καπνογόνων.

**Το Σύστημα Ελέγχου Πυρός** του Leopard 2A6 είναι το EMES 15 A2, το οποίο αποτελείται από το βασικό σκοπευτικό του πυροβολητή με σταθεροποιημένο καθρέπτη στους δύο άξονες, το
τηλέμετρο Laser, τη θερμική κάμερα Ophelios, τη μονάδα ελέγχου του πυροβολητή και του αρχηγού, την οθόνη του αρχηγού, τον υπολογιστή, τα χειριστήρια του αρχηγού, τον βαλλιστικό υπολογιστή, τον αισθητήρα ανύψωσης του πυροβόλου,τον αισθητήρα ανέμου. Ο πυροβολητής διαθέτει,επίσης, βοηθητικό σκοπευτικό FERO-Z18 Α2 με δυνατότητα μεγέθυνσης x8, ανεξάρτητο πανοραμικό περισκόπιο PERI R-17 A2 (τοποθετημένο πίσω από τη θέση του αρχηγού), στο οποίο περιλαμβάνεται και θερμική κάμερα Ophelios με δυνατότητα μεγέθυνσης x2 και x8, που επιτρέπει στον αρχηγό να παρακάμπτει τον πυροβολητή,ενώ μπορεί να στέλνει την εικόνα στον πυροβολητή, ενώ αυτός ψάχνει για άλλους στόχους. Η ύπαρξη του αυτόνομου περισκοπίου του αρχηγού με την ενσωματωμένη θερμική κάμερα, δίνει τη δυνατότητα στο πλήρωμα να μπορεί να αντιμετωπίζει πολλαπλούς στόχους .Επιπρόσθετα, έχει τοποθετηθεί σύστημα GPS, ενώ μπορεί να τοποθετηθεί το Σύστημα Διαχείρισης Μάχης Iniochos.

**Η θωράκιση** του άρματος είναι αυτή που διακρίνει τα Leopard 2 Α6 από τις υπόλοιπες εκδόσεις, τουλάχιστον εξωτερικά. Η θωράκιση και των δύο αρμάτων έχει αυξηθεί με την προσθήκη πλακών συνθετικής θωράκισης τρίτης γενιάς που σχηματίζουν τοξοειδή διαμόρφωση στο εμπρόσθιο μέρος του άρματος. Τα τμήματα αυτά της θωράκισης μπορούν να αφαιρεθούν σε περίπτωση που το άρμα χτυπηθεί. Επιπρόσθετα διαθέτει πλήρη θωράκιση οροφής.Αυτό σημαίνει ότι το άρμα προστατεύεται από πλήγματα υποπυρομαχικών, βομβιδίων, και πυραύλων εδάφους-εδάφους.
Ανάλογη επαύξηση της θωράκισης με την τοποθέτηση αντίστοιχων πλακών έχει υιοθετηθεί και από τις δύο πλευρές του πύργου του άρματος καθώς και στο σασί, ενώ στο εσωτερικό του άρματος έχει εφαρμοστεί αντιθραυσματική επένδυση που περιορίζει τις απώλειες από τα θραύσματα που προκαλούνται μετά από προσβολή του άρματος.

### Leopard 2A6 στον Ελληνικό Στρατό

Ο Ελληνικός Στρατός έχει στην κατοχή του 170 Leopard 2A6 HEL(ελληνική έκδοση του Leopard 2A6).

Χρήστες
-------

* Ελλάδα ! Ελλάδα: 353 Leopard 2 (183 2A4 και 170 Leopard 2A6 HEL)
* Αυστρία ! Αυστρία: 114 Leopard 2A4
* Καναδάς ! Καναδάς: 100 Leopard 2A4
* Χιλή ! Χιλή: 132 Leopard 2A4
* Δανία ! Δανία: 51 Leopard 2A5DK
* Φινλανδία ! Φινλανδία: 139 2A4
* Γερμανία ! Γερμανία: 408 Leopard 2
* Νορβηγία ! Νορβηγία: 52 Leopard 2A4
* Πολωνία ! Πολωνία: 128 Leopard 2A4
* Πορτογαλία ! Πορτογαλία: 37 Leopard 2A6
* Σιγκαπούρη ! Σιγκαπούρη: 96 Leopard 2A4
* Ισπανία ! Ισπανία: 327 Leopard 2
* Σουηδία ! Σουηδία: 120 Leopard 2(S)
* Ελβετία ! Ελβετία: 380 2A4s
* Τουρκία ! Τουρκία: 298 Leopard 2A4

Κύρια άρματα μάχης παρομοίων ρόλων, δυνατοτήτων και χρονολογίας
---------------------------------------------------------------

Σε αλφαβητική σειρά ονομασίας:

* Al-Khalid: Πακιστάν Πακιστάν
* Altay:  Τουρκία
* AMX Leclerc:  Γαλλία
* Ariete:  Ιταλία
* Arjun: Ινδία Ινδία
* Challenger 2: Ηνωμένο Βασίλειο Ηνωμένο Βασίλειο
* K1 88-Tank: Νότια Κορέα Νότια Κορέα
* K2 Black Panther: Νότια Κορέα Νότια Κορέα
* M1 Abrams:  ΗΠΑ
* Main Battle Tank 3000: Κίνα Κίνα
* Merkava:  Ισραήλ
* T-80: Σοβιετική Ένωση Σοβιετική Ένωση
* T-84:  Ουκρανία
* T-90:  Ρωσία
* Type 10: Ιαπωνία Ιαπωνία
* Type 90 Kyū-maru: Ιαπωνία Ιαπωνία
* Type 96A: Κίνα Κίνα
* Type 99: Κίνα Κίνα
* Zulfiqar: Ιράν Ιράν

Παραπομπές
----------

1. ↑  «Tanks for the Lesson: Leopards, too, for Canada». *Defense Industry Daily*.
2. ↑  «Leopard 2A6 Main Battle Tank». *www.enemyforces.net*. Αρχειοθετήθηκε από το πρωτότυπο στις 18 Νοεμβρίου 2012.
3. ↑  «Leopard 2A6 main battle tank». *Army Recognition*.
4. ↑  «Leopard 2HEL - Άρμα μάχης». *www.ellinikos-stratos.com*. skopia@gr.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Leopard 2** |

* Επίσημη ιστοσελίδα Krauss-Maffei

  


|  |  |
| --- | --- |
| 

|  |
| --- |
| * Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh86005780
* GND: 4122261-1

 |

 |